**VIRU-NIGULA VALLA MUUSIKAKOOLI HOOLEKOGU KOOSOLEKU PROTOKOLL**

Kunda, 27.09.2021

Algus kell 16.30, lõpp 18.05

Osalesid hoolekoguliikmed Ivi-Ly Soomre, Maarika Veski, Evelyn Mägi, Rainer Ait, Ruth Jõgiste, Aet Bergmann, Karmen Kraut

Puudusid: Diana Steklova, Kaari Uussoo

Kutsutud muusikakooli direktor Pärt Tarvas

**PÄEVAKORD:**

1. **Muusikakooli hetkeolukord**
2. **Muusikakooli üritused**
3. **Jooksvad küsimused**
4. **Muusikakooli hetkeolukord**

KUULATI muusikakooli direktorit Pärt Tarvast, kes andis põhjaliku ülevaate muusikakooli hetkeseisust.

Muusikakooli lõpetajaid oli sel kevadel palju – lausa 8, mistõttu õppurite arv ka vähenes. Kahe aastaga on õpilaste arv 14 võrra vähenenud. Sisseastumiskatseid korraldame igal aastal kolm vähemalt.

Õpetajate palga osas muutusi ei ole. Õpetajate põud on igal pool suur. Ühiselt proovime muusikakooli direktoritega läbi suruda plaani, et viia riigi rahastusega õppekavasse sisse eelkutseõpe, mis oleks mõeldud valitud lastele alates 5. klassist.

Koolis sellest õppeaastast 2 uut õpetajat. Selline õpetajate värbamine pole aga jätkusuutlik. Peaks olema kindel kohapealne kaader, aga sellise kaadri kasvatamine võtab aega umbes 15 aastat.

Muusikakooli Kunda majja oleks juurde vaja ühte klaverit.

Solfiklassi soetati uus arvuti, mis pole hetkel veel kasutusel.

Pärt Tarvas: Kas on hoolekogul mingeid küsimusi?

KUULATI hoolekoguliiget Maarika Veskit: Kuidas on lood e-kooliga? Kas puudumistõendit saab nüüd saata?

KUULATI Pärt Tarvast: Millegipärast ei saa puudumistõendeid saata. E-kooli süsteem ei võimalda millegipärast.

KUULATI hoolekoguliiget Karmen Krauti: Mina arvan, et meil on hetkel niigi hästi – vallal on kaks uhiuut Estonia tiibklaverit, et kolmas klaver on juba liiast.

1. **Muusikakooli üritused**

KUULATI Pärt Tarvast, kes plaanib Türilt tšellistide talvelaagri Kundasse üle tuua.

Vallavanemalt on heakskiit olemas.

Talvelaagi toimumis aeg on 6.-9. jaanuar 2022. Plaanis on tuua 12 tšelloõpilast mujalt, kuna endal pole, pluss 8 oma valla last. Laagritasu 110 eurot, oma valla laps 60. Anname 3 kontserti: 2 Kundas, 1 Aseris. Laagri eesmärgiks on kokkusaamine ja ühes musitseerimine, ansamblimäng.

Hetkel on laagris nimekirjas joone all 10 last, kuid rohkem ei saa ka võtta, sest majutuskohad on piiratud.

Viru-Nigula vald lubas toetada 2000 euroga. Kontsertidega kogume ka raha, pilet 10 eurot. Kui müüme 60 piletit, siis teenime 600 eurot, mis on arvestatav summa.

Laagri eelarve küündib 6-7 tuhande euroni.

Äkki õnnestub Kultuurkapitalilt projektidega raha juurde saada, lisaks kohalikud suurettevõtted Kunda Nordic Tsement, Estonian Cell.

KUULATI Evelyn Mägi: Soovitan nende projektidega kiirustada, sest juba arutatakse järgmise aasta eelarvet.

KUULATI Aet Bergmanni, kes on KRATT festivali korraldanud ning kogetu põhjal saab väita, et lapsed magavad heal meelel ka koolis kuskil klassiruumi põrandal. Ei pea ilmtingimata olema voodikohad.

Kui palju pedagoog tasu saab laagri läbiviimise eest?

KUULATI Pärt Tarvast: Esimesel aastal ei taha hulka suureks ajada, mistõttu saamegi pakkuda paremat majutust.

Pedagoog saab 300 eurot, mis pole üldse palju.

KUULATI Aet Bergmanni: Väike mõte, et võiksite ju KRATT festivaliga koostööd teha: saab projektidest ühiselt raha taotleda, pole hirmu, et raha kuskile ridade vahele ära kaob. Meil on soov laieneda ka Ida-Eesti poole. See on selline mõttevälgatus. Juriidilise isikuna on hoopis lihtsam asju ajada.

1. **Jooksvad küsimused**

KUULATI Karmen Krauti: Millal lähevad õpetajad töötervishoiu arsti juurde?

KUULATI Pärt Tarvast: Riskianalüüsi tellisin sisse, riskianalüüs on valda saadetud.

Peame koostama veel kooli arengukava.

KUULATI Aet Bergmanni: eks arengukavasse saab eesmärgi seada, et igal lapsel oleks oma pill. Mis pilli üldse mängitakse kõige rohkem?

KUULATI Pärt Tarvast: Kõige rohkem mängitakse klaverit ja viiulit.

Igipõline teema on, kuidas lapsi motiveerida, et nad jätkaksid pilliõppega ega katkestaks muusikakooli õpinguid.

KUULATI Ruth Jõgistet: Laste poolt ongi ju kaks etteheidet: miks sa sundisid mind muusikakoolis käima või miks sa ei sundinud piisavalt….

Mul on 3 poissi. Esimene läks 5.-6. klassis üle lihtsustatud kavale, teine poiss võttis lisa-aasta, sest koolis on bänd ja kolmas tahab ise õppida.

KUULATI Karmen Krauti: Kas muusikakooli õppemaksu tõstate?

KUULATI Evelyn Mägi: Hinda pole aastaid tõstetud. Kui tasu on kriitilisest allpool, siis ei väärtusta muusikakool justkui iseennast ka. Kui on tasuta kontserdid, on rahvast väga vähe, piinlik on vaadata. Muusika kuulaja ikka väärtustab muusikute tööd ning on nõus maksma selle eest, mistõttu arvan, et ka õppemaks peaks juba olema kõrgem. See on nüüd edasine mõttekoht….

Protokollis Maarika Veski

27.09.2021